open-index/open-wikipedia-markdown huggingface dataset:
பூக்கும் தாவரம்

**பூக்கும் தாவரம்** (*angiosperms*) நிலத் தாவரங்களின் முக்கிய வகைகளுள் ஒன்றாகும். இரு வகையான வித்துத் தாவரங்களுள் ஒன்று. விதைகளை, மெய்ப் பழத்தினுள் மூடி வைத்திருக்கும் சிறப்பியல்பு கொண்டது. இவை தங்கள் இனப்பெருக்க உறுப்புகளை, பூக்கள் எனப்படும் அமைப்புகளுள் கொண்டிருக்கின்றன. இவற்றின் சூல்வித்துக்கள் (ovule), சூல்வித்திலைகள் (carpel) என்னும் அமைப்புகளுள் மூடி வைக்கப்பட்டுள்ளன.

## பூக்குந் தாவரங்களின் வகைப்பாடு
உயிரியல் வகைப்பாட்டின்படி, பூக்கும் தாவரங்களை முன்னர் ஒருவித்திலைத் தாவரம், இருவித்திலைத் தாவரம் என்று இரு வகையாகவே பிரித்திருந்தனர். எனினும் தற்காலத்தில் 2009 ஆம் ஆண்டின் பூக்குந்தாவரத் தொகுதித் தோற்றக் குழு III முறைப்படி (APG III system – Angiosperm Phylogeny Group III system), இவை எட்டு குழுக்களாகக் குறிக்கப்படுகின்றன. அவையாவன:

# அம்பொரெல்லா (Amborella)
# அல்லியம் (Nymphaeales)
# அவுத்திரோபியன் (Austrobaileyales)
# பசியவணி (Chloranthales)
# மூவடுக்கிதழிகள் (Magnoliidae)
# ஒருவித்திலையிகள் (Monocotyledonae)
# மூலிகைக்கொம்புகள் (Ceratophyllum)
# மெய்யிருவித்திலையிகள் (Eudicotyledonae)

### பூக்குந்தாவரங்களின் குடும்பங்கள்
*பூக்குந்தாவரத் தொகுதித் தோற்றக் குழு III முறைப்படி, 2009(APG III system – Angiosperm Phylogeny Group III system),  பின்வரும்  **406 [[குடும்பம் (உயிரியல்)|குடும்பங்கள்]]**, வகுக்கப்பட்டுள்ளன. இவை இலத்தீனிய மொழியில், முதலில் அழைக்கப்பட வேண்டும் என்ற  வகைப்பாட்டியல் விதி,  இங்கு கையாளப்படுகிறது.

#### A வரிசை

#### B, C, D வரிசை

#### E, F, G, U, I வரிசை

#### J, K, L, M, N, O  வரிசை

#### P, Q, R,  வரிசை

#### S, T...Z  வரிசை

thumb|வலது|பூக்கும் தாவர வகைமை

## தமிழக பூக்கும் தாவரங்கள்
தமிழகத்தில் 5640 சிற்றினங்கள் உள்ளன. இது இந்திய நாட்டின் மொத்த பூக்கும் தாவரங்களின் 32% ஆகும். இவற்றுள்  533  சிற்றினங்கள் அகணிய உயிரிகளாகும். 230 சிற்றினங்கள் செம்பட்டியலில் உள்ளவை ஆகும்.  1559 சிற்றினங்கள் மூலிகைகள் என அடையாளப்படுத்தப்பட்டுள்ளன. 260 சிற்றினங்கள் பயிரிடப்படும் பயிர்களின் மூதாதையத் தாவரங்களாகும். இந்தியாவின் இருநடுவக்குழல் தாவரங்களில்(Pteridophytes) (1022 சிற்றினங்கள்),184 சிற்றினங்கள்(18%) தமிழகத்தைச் சார்ந்தவை ஆகும். அவற்றில் கலன் தாவரங்கள் பெருமளவில் இடம்பெற்றுள்ளன.

## மேற்கோள்கள்

பகுப்பு:தாவர வகைகள்
பகுப்பு:பூக்கும் தாவரங்கள்
தீபவம்சம்

**தீபவம்சம்** (பாளி மொழியில் தீவின் வரலாறு) என்பது இலங்கையின் மிகப்பழைமையான வரலாற்றுத் தொகுப்பாகும். இந்நூல் கி.பி. நான்காம் நூற்றாண்டில் தொகுக்கப்பட்டதாகக் கருதப்படுகிறது. இலங்கையின் வரலாற்றை எடுத்துரைக்க இந்நூலும் மகாவம்சமும் பெருமளவில் பயன்படுத்தப்படுகின்றன. இந்நூல் பி. சி. லோ என்பவரால் ஆங்கிலத்துக்கு மொழிபெயர்க்கப்பட்டுள்ளது. இதை எழுதியவர் தெரியாமை இந்நூலின் பெரிய குறைபாடாக விளங்குகிறது.

## மேற்கோள்கள்

பகுப்பு:தமிழர் பற்றி உள்ள அயல்நாட்டார் ஆவணங்கள்
பகுப்பு:இலங்கை வரலாற்று மூலங்கள்
பகுப்பு:பௌத்த இலக்கியங்கள்
சூளவம்சம்

**சூளவம்சம்** அல்லது **சூலவம்சம்** (*Cūḷavaṃsa*) என்பது இலங்கையின் வரலாற்று நூலாகும். இது பாளி மொழியில் எழுதப்பட்டது. கிபி நான்காம் நூற்றாண்டு தொடக்கம் கிபி 1815 ஆம் ஆண்டு இலங்கைத்தீவின் கடைசி இராசதானியான கண்டி பிரித்தானியர் வசம் செல்லும் வரையான காலப்பகுதியின் இலங்கை அரசர் பற்றி இந்நூல் குறிப்பிடுகிறது.

சூளவம்சம் சிங்களப் பௌத்த துறவிகளினால் காலத்துக்குக் காலம் எழுதப்பட்ட ஒரு தொகுப்பு நூலாகும்.

## மேற்கோள்கள்

பகுப்பு:தமிழர் பற்றி உள்ள அயல்நாட்டார் ஆவணங்கள்
பகுப்பு:இலங்கை வரலாற்று மூலங்கள்
பகுப்பு:இலங்கையில் பௌத்தம்
மிகயில் ஷோலகவ்

**மிகயில் ஷோலகவ்** (Michail Aleksandrovich Sholokhov), சோவியத் ரஷ்யாவின் முக்கிய நாவலாசிரியர்களுள் ஒருவராவார். இவரது "டொன் நதி அமைதியாக ஓடுகிறது" (And Quiet Flows the Don) நாவலுக்கு 1965-இல் இலக்கியத்துக்கான நோபல் பரிசு வழங்கப்பட்டது. இவருக்கு லெனின் பரிசைப் பெற்றுத்தந்த நாவலான கன்னிநிலம் (Virgin Soil Upturned) தமிழிலும் மொழிபெயர்க்கப்பட்டுள்ளது.

## மேற்கோள்கள்

பகுப்பு:1905 பிறப்புகள்
பகுப்பு:உருசிய எழுத்தாளர்கள்
பகுப்பு:நோபல் இலக்கியப் பரிசு பெற்றவர்கள்
பகுப்பு:நோபல் பரிசு பெற்ற உருசியர்கள்
பகுப்பு:நோபல் பரிசு பெற்ற சோவியத் நபர்கள்
பகுப்பு:1984 இறப்புகள்
பகுப்பு:லெனின் பரிசு பெற்றவர்கள்
ஏர்னெஸ்ட் ஹெமிங்வே

**ஏர்னெஸ்ட் ஹெமிங்வே** (*Ernest Hemingway*) (ஜூலை 21, 1899 – ஜூலை 2, 1961) ஓர் அமெரிக்க எழுத்தாளராவார். இவரது தனித்துவமான எழுத்துநடை, மிகக்குறைந்த சொற்பிரயோகக்காரர், 20-ஆம் நூற்றாண்டின் புனைகதை இலக்கியத்தில் பெரிதும் தாக்கத்தை ஏற்படுத்தியது. அதேபோல் இவரது சிலிர்ப்பூட்டக்கூடிய சாகச வாழ்வும் பெரிதும் தாக்கத்தை ஏற்படுத்தியது. இவரது பெரும்பாலான இலக்கிய பங்களிப்புகள் 1920-களின் மத்தியிலிந்து 1950-களின் மத்திவரை எழுதப்பட்டதாகும். ஹெமிங்வேயின் கதாபாத்திரங்களின் தனித்துவமான கட்டமைப்பு வாசகர்களால்  பெரிதும் விரும்பப்பட்டதே அவரது புனைவுகளின் வெற்றிக்குக் காரணம். அவரது பெரும்பாலான எழுத்துகள் அமெரிக்க இலக்கியப்பரப்பில் செவ்விலக்கிய தகுதி பெற்றவையாகும். ஏழு புதினங்களும்(நாவல்கள்), ஆறு சிறுகதைத் தொகுப்புகளும் இரண்டு புனைவற்ற புத்தகங்ளையும் தனது வாழ்நாளில் ஹெமிங்வே பதிப்பித்துள்ளார்.  மேலும் அவரது மறைவுக்குப் பிறகு மூனறு புதினங்களும் நான்கு சிறுகதைத் தொகுப்புகளும் மூன்று புனைவற்ற புத்தகங்களும் பிரசுரிக்கப்பட்டன.   கடலும் கிழவனும் (*The Old Man and the Sea*) நாவலுக்காக இவருக்கு 1953 ஆம் ஆண்டிற்கான புலிட்சர் பரிசும் 1954 இல் இலக்கியத்துக்கான நோபல் பரிசும் வழங்கப்பட்டன. இவரது கடலும் கிழவனும் நாவலுக்கு தமிழில் ஒன்றுக்கு மேற்பட்ட மொழிபெயர்ப்புக்கள் வெளிவந்துள்ளமை குறிப்பிடத்தக்கதாகும். இவர் 1961 இல் தற்கொலை செய்து கொண்டார்.

## மேற்கோள்கள்

பகுப்பு:ஆங்கில எழுத்தாளர் பற்றிய குறுங்கட்டுரைகள்
பகுப்பு:அமெரிக்க எழுத்தாளர்கள்
பகுப்பு:நோபல் இலக்கியப் பரிசு பெற்றவர்கள்
பகுப்பு:1899 பிறப்புகள்
பகுப்பு:1961 இறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:ஐக்கிய அமெரிக்க உரோமன் கத்தோலிக்கர்கள்
பள்ளிவாசல்

[thumb|right|300px|[பாகிஸ்தான்|பாகிஸ்தானில் உள்ள லாகூரில் இடம்பெற்றுள்ள பத்ஷாகி பள்ளிவாசல், அதன் மையத்தில் ஐவான் , மூன்று கவிகைமாடம் (domes), மற்றும் தெளிவாய்த் தெரிகின்ற ஐந்து பள்ளிவாயில் தூபிகள் (மனோரா) ]]
**பள்ளிவாசல்** என்பது, இஸ்லாமியர்களது வணக்கத் தலமாகும். தமிழில் இதனைப் *பள்ளி* என்றும் அழைப்பதுண்டு. சிலர் இதன் அரபி மொழிப் பெயரான *மஸ்ஜித்* என்பதையும் பயன்படுத்துகின்றனர். பள்ளிவாசல்கள் பலவகையாக உள்ளன. தனியாருக்குரிய சிறிய பள்ளிவாசல்கள் முதல் பலவிதமான வசதிகளைக் கொண்ட பெரிய பொது பள்ளிவாசல்கள் வரை உள்ளன.

முசுலிம் மக்கள் தொழுகைக்காக ஒன்றுகூடும் இடமாகத் தொழிற்படுவதே பள்ளிவாசல்களின் முக்கிய பயன்பாடாகும். இசுலாமியர்களுக்கு, சமூக மற்றும் சமய முக்கியத்துவம் உள்ள இடங்களாக பள்ளிவாசல்கள் விளங்குவது மட்டுமன்றி, அவற்றின் வரலாற்று,மற்றும் கட்டிடக்கலை அம்சங்களுக்காக உலக அளவில் பள்ளிவாசல்கள் சிறப்புப் பெறுகின்றன. பொ.ஊ. ஏழாம் நூற்றாண்டில் திறந்த வெளியில் மிக எளிமையாக ஆரம்பித்தவை, இஸ்லாம் சமயம் உலகின் பல பகுதிகளுக்கும் வேகமாகப் பரவியபோது பல்வேறு கட்டிடக்கலைப் பாணிகளைச் சார்ந்தவையாகவும், பலவகையான அம்சங்களைக் கொண்ட பெரிய கட்டிடங்களாகவும் உருப்பெற்றன. இன்று கட்டப்படுகின்ற பள்ளிவாசல்கள் பல குவிமாடங்கள், மினார்கள் என்று அழைக்கப்படும் கோபுரங்கள், பெரிய தொழுகை மண்டபங்கள் என்பவற்றைக் கொண்டனவாக அமைகின்றன.

## மேலும் பார்க்க
* அல் அக்சா பள்ளிவாசல்-- யெருசலம்
* ஜாமா பள்ளி- டெல்லி
* Selimiye Mosque(சோபியா பள்ளிவாசல்)-- துருக்கி
* மஸ்ஜிதுல் ஹராம் -- மக்கா
* அல்-மஸ்ஜித் அந்-நபவி -- மதினா

## மேற்கோள்கள்


பகுப்பு:இசுலாம்
பகுப்பு:இசுலாமியக் கட்டிடக்கலை
பகுப்பு:இசுலாமியப் பண்பாடு
மரூஉ

**மரூஉ** என்பது தொன்று தொட்டு இலக்கணப்படி வழங்கி வரும் ஒரு சொல் காலமாற்றத்தினால் எழுத்துக்களோ, ஒலியோ சிதைவுற்று வருவது.

மரூஉ என்றால் உயிர் அளபெடை.

**எடுத்துக்காட்டுகள்**

* யார் - ஆர்
* சர்க்கரை - சக்கரை
* உபாத்தியாயர் - வாத்தியார், வாத்தி
* போழ்து - பொழுது, போது
* இருக்கின்றது,இருக்கிறது - இருக்குது, இருக்கு, ஈக்கு, கீது
* பருத்தித்துறை - பருத்துறை
* துருவுபலகை - திருவலை
* கறிவேப்பிலை - கருவேப்பிலை


**மரூஉ** என்பது தமிழ்ச் சொற்களில், குறிப்பாக பெயர்ச் சொற்களில், பெரிதும் மாற்றம் அடைந்து, மருவி, வழங்கும் சொல். பெயர்ச் சொற்களில் மரூஉ எடுத்துக்காட்டுக்கள்:
*கோயம்புத்தூர் என்பது கோவை ஆவது
*தஞ்சாவூர் என்பது தஞ்சை ஆவது
*புதுச்சேரி என்பது புதுவை ஆவது
*புதுக்கோட்டை என்பது புதுகை ஆவது
*சோழன் நாடு என்பது சோணாடு (சோணாடு சோறுடைத்து என்னும் வழக்கைக் காண்க)
*உறையூர் என்பது உறந்தை ஆவது.

வினைச்சொற்களிலும் மரூஉ உண்டு. எடுத்துக்காட்டாக:
*வரு**கிறது** என்பது வரு**குது** (நாமக்கல் கவிஞர் இரமலிங்கம் பிள்ளை அவர்களின் “கத்தியின்றி இரத்தமின்றி யுத்தமொன்று **வருகுது**”)

**போலி மரூஉ:**
இவை அடிச்சொல்லில் அதிகம் வேறு படாமல், பெரும்பாலும் ஓரிரு எழுத்துகளில் மாறு பட்டு வரும் இடங்கள். எடுத்துக்காட்டாக:
*சாம்ப**ல்** என்பது சாம்ப**ர்**

பகுப்பு:இலக்கணம்
பகுப்பு:தமிழ் இலக்கணம்
வித்துத் தாவரங்கள்

விதைகளை உற்பத்தி செய்யும் தாவரங்கள் **வித்துத் தாவரங்கள்** எனப்படுகின்றன. இவை நிலத் தாவரங்களில் ஒரு வகையாகும். தற்காலத்தில் வாழுகின்ற சைக்காட்டுகள், Ginkgo, ஊசியிலைத் தாவரங்கள் (conifers), பூக்கும் தாவரங்கள் என்பன இவ்வகையுள் அடங்குகின்றன.

வித்துத் தாவரங்கள் வழக்கமாக பூக்கும் தாவரங்கள் (Angiosperms), வித்துமூடியிலிகள் (gymnosperms) என இரு வகையாகப் பிரிக்கப்பட்டிருந்தன. தற்காலத்தில், பூக்கும் தாவரங்கள், வித்துமூடியிலித் தாவர வகையிலிருந்து கூர்ப்பு (பரிணாமம்) அடைந்ததாகக் கருதப்படுகின்றது.

## மேற்கோள்கள்

பகுப்பு:தாவர வகைகள்
வினைத்தொகை

தமிழ் இலக்கணத்தில் **வினைத்தொகை** என்பது மூன்று கால வினைகளையும் ,தெரிநிலை பெயரெச்ச விகுதிகளையும்மறைத்து  ஒருசேரக் குறிக்குமாறு வரும் ஒரு பெயர்ச்சொல். பரவலாக எடுத்துக்காட்டப்படும் சொல் *[[ஊறுகாய்]]* என்பது. இச்சொல் *ஊறுகின்ற* காய், *ஊறின* காய், *ஊறும்* காய் என முக்கால வினைகளையும் குறிக்கும். இதே போல *வீசுதென்றல்* என்னும் பொழுது வீசுகின்ற தென்றல் (தெற்கு நோக்கி மென்மையாக வீசும் காற்று), வீசிய தென்றல் , வீசும் தென்றல் என்று முக்கால வினையையும் குறிக்கும். 

வினைத்தொகை ஒரு வினைச்சொல்லும், ஒரு பெயர்ச்சொல்லும் இணைந்த கூட்டுச் சொல் ஆகும். முதல் சொல் வினைச்சொல்லாக இருக்கும், பின்வரும் சொல் பெயர்ச்சொல்லாக இருக்கும். முன்வரும் வினைச்சொல், மூன்று காலத்தையும் குறிப்பால் உணர்த்தும் சொல்லாக அமையும். ஆகவே இதனைகாலம் கரந்த பெய்ரெச்சம்  எனக் குறிப்பிடுவர்.

## எடுத்துக்காட்டுகள்
*ஊறுகாய்
*நிகழ்த்துகலை
*வீசுதென்றல்
*கடிநாய்
*படர்கொடி
*சுடுசோறு
*குடிநீர்
*ஏவுகணை
*அலைபேசி
*நகருயிர்
*ஓடுதளம்
*ஆடுகளம்
*தாழ்பூந்துறை
*உய்முறை
*செய்முறை
* சுடுகாடு
*தோய்தயிர்
*கொல்களிறு
* வளர்பிறை 
* தேய்பிறை
* வளர்மதி 
* ஆடுமயில்
* பாய்புலி
பகுப்பு:தொகைமொழி வகைகள்
பண்புத்தொகை

நிறம், வடிவம், சுவை, அளவு முதலானவற்றை உணர்த்தும் பண்புப்பெயருக்கும் அது தழுவி நிற்கும் பெயர்ச்சொல்லுக்கும் இடையில் "மை" என்னும் பண்பு விகுதியும் ஆகிய, ஆன என்னும் பண்பு உருபுகளும் மறைந்து வருவது **பண்புத்தொகை** எனப்படும்.

**பண்புத்தொகை** என்பது பண்புப்‌ பெயரைச் சேர்ந்து (தொகுத்து) வரும் பெயர்ச்சொல். ஒரு பண்பைக் குறிப்பது பண்புப்பெயர். எடுத்துக்காட்டாக, 
*நிறத்தைக் குறிக்கும் பண்புப்பெயர்ச் சொற்கள் - செம்மை, பசுமை, வெண்மை, கருமை
*வடிவத்தைக் குறிக்குஞ் சொற்கள் - வட்டம், சதுரம். 
*சுவையைக் குறிக்குஞ் சொற்கள் - இனிமை, கசப்பு
*குணத்தைக் குறிக்குஞ் சொற்கள் - நன்மை, தீமை
*எண்ணிக்கையைக் குறிக்குஞ் சொற்கள் - ஒன்று, இரண்டு, பத்து என்று பல்வேறு வகையான பண்புப்பெயருடன் சேர்ந்து வரும் பெயர்ச்சொல் பண்புத்தொகை எனப்படும். 

எடுத்துக்காட்டுக்கள் (முறையே):
*வெண்கரடி = வெண்மை + கரடி
*வட்டக்கோடு = வட்டமான கோடு
*புளிச்சோறு = புளிக்கும் சோறு
*பெருங்கடல் = பெருமை (பெரிய) + கடல்
*மூவேந்தர் = மூன்று + வேந்தர்

*செங்காந்தள் = செம்மையாகிய காந்தள்
*வட்டத்தொட்டி = வட்டமான தொட்டி
*இன்மொழி = இனிமையான மொழி

## புணர்ச்சி
பண்புப் பெயர் புணரும்போது எத்தகைய மாற்றங்களைப் பெறும் என்பதை நன்னூல் விளக்குகிறது.  

## பார்க்க
* பண்புப்பெயர்
## குறிப்புகளும் மேற்கோள்களும்


பகுப்பு:தொகைமொழி வகைகள்
மினார்

thumb|right|150px|எகிப்திய மசூதி
thumb|150px|துனீசியாவின் கைரூவான் நகரில் உள்ள உக்பா மசூதியில் உள்ள மினார். உலகின் நிலைத்திருக்கும் மினார்களில் மிகவும் பழையது.
**மினார்** (**மசூதியின் கோபுரம்**)  என்பது, இஸ்லாமியரின் வணக்கத்தலமான பள்ளிவாசல்களில் காணப்படும் முக்கியமான கூறுகளில் ஒன்றாகும். மினார்கள் பொதுவாக மிகவும் உயரமான கோபுர வடிவில் அமைந்தவை. இவை பள்ளிவாசலின் ஏனைய பகுதிகளிலும் உயரமாக அமைந்திருக்கக் காணலாம். மினார்கள் பள்ளிவாசல் கட்டிடத்துடன் இணைந்தோ அல்லது தனியாகவோ அமைந்திருக்கும்.

## பயன்பாடு
மினார்களின் முக்கிய செயற்பாடு, தொழுகை நேரங்களில் இசுலாமியர்களைத் தொழுகைக்கு அழைப்பதற்கு வசதியான உயரமான இடமாகத் தொழிற்படுவதாகும். எனினும் ஒலிபெருக்கிகள் பயன்பாட்டுக்கு வந்த பின்னர், நேரடியாக மினார்மீது ஏறித் தொழுகைக்கு அழைப்பதில்லை. ஒலிபெருக்கிகள் மட்டுமே மினார்கள்மீது பொருத்தப்படுகின்றன. அழைப்பவர் பெரும்பாலும் தொழுகை மண்டபத்திலிருந்தபடியே அழைப்பு விடுப்பார். இதனால் இன்றைய மினார்கள் செயற்பாட்டுத் தேவைகளுக்காகவன்றி, ஒரு மரபுவழி அடையாளமாகவும், அழகியல் அம்சமாகவுமே பயன்படுகின்றன.

## தோற்றமும் வளர்ச்சியும்
ஆரம்பகாலப் பள்ளிவாசல்கள் மினார்களைக் கொண்டிருக்கவில்லை. இசுலாத்தின் முதல் தொழுகைகள் முகம்மது நபி அவர்களின் வீட்டிலேயே நடைபெற்றது. அக்காலங்களில் வீட்டுக்கூரையில் ஏறி நின்றே தொழுகை அழைப்பு விடுக்கப்பட்டது. முதலாவது மினார் முகமது நபியின் காலத்துக்கு சுமார் 80 ஆண்டுகளுக்குப் பின்னரே துனீசியப் பகுதியில் அமைக்கப்பட்டதாகத் தெரிகிறது. துனீசியாவின் கைருவான் நகரில், உக்பா மசூதியில் அமைந்துள்ள மிகப்பெரிய மினாரே இன்றும் நிலைத்திருக்கும் மினார்களில் மிகவும் பழையது.

## அமைப்பு
மினார்களில், அடி, நடுப்பகுதி, மாடம் என மூன்று பகுதிகள் உண்டு. பல வடிவங்களில் உள்ளன. சதுரம், வட்டம், எண்கோணம் ஆகிய வடிவங்களில் வெட்டுமுகங்களை உடைய மினார்களே அதிகம் காணப்படுவன. ஈராக்கின் சாமரா (Samarra) என்னும் நகரிலுள்ள, ஒன்பதாம் நூற்றாண்டில் கட்டப்பட்ட பெரிய பள்ளிவாசல் கூம்பு வடிவில் அதன் வெளிப்புறத்தில் மேலே ஏறுவதற்கான சுருள் வடிவப் படி அமைப்புடன் அமைந்துள்ளது.

## மேலும் பார்க்க
* சார்மினார்
* குதுப் மினார்

## குறிப்புகள்

பகுப்பு:இசுலாமியக் கட்டிடக்கலை
பகுப்பு:அரபு மொழிச் சொற்கள்
பகுப்பு:கட்டிடக்கலைக் கூறுகள்
நாட்டார் வழக்காற்றியல்

[thumb|இந்த [சப்பான்|சப்பானிய வரைபடத்தில் உள்ளதுபோல் நாட்டார் கதைகளில் இயற்கையில் காணப்படாத புனைவு உயிர்களும் பேய்களும் மிகுதியாக உள்ளன.]]
**நாட்டார் வழக்காற்றியல்**, **நாட்டாரியல்**  அல்லது **நாட்டுப்புறவியல்** (*folklore*) என்பது நாட்டார் மக்களின் பழக்கவழக்கங்கள், பண்பாடு, நம்பிக்கைகள், இலக்கியங்கள், கதைகள், பழமொழிகள், வாய்மொழி வரலாறு, விடுகதைகள், வாய்மொழி பாடல்கள், கலைகள், சடங்குகள் போன்றவற்றை சேகரித்து, வகைப்படுத்தி, தொகுத்து, ஆராய்ந்து அவற்றை ஆவணப்படுத்தும் துறையாகும். நாட்டார் வழக்காற்றியல் வாய்மொழி இலக்கியம், பொருள்சார் பண்பாடு, நாட்டார் நிகழ்த்து கலைகள், நாட்டார் சமயம், சடங்கு மற்றும் நம்பிக்கைகள் என நான்கு வகைப்படும். இத்தகைய வழக்குகள் பற்றி நாட்டார் வழக்காற்றியல் அறிவியல் முறைப்படி ஆய்வு செய்கின்றது. 1846 ஆம் ஆண்டிலேயே நாட்டார் வழக்காற்றியல் பற்றித் தற்காலக் கருத்தமைவில் முறையான ஆய்வுகள் தொடங்கின. வில்லியம் ஜான் தாமஸ் என்பவரே இத்துறையில் முன்னோடியாவார். பேராசிரியர் நா. வானமாமலை நாட்டார் வழக்காற்றியல் என்ற சொல்லை முதன் முதலில் பயன்படுத்தினார்.

நாட்டார் வழக்காற்றியலில் இன்றைய ஆய்வுகள் பெரிதும் விரிவடைந்து நாட்டார் வழக்காற்றியல் பண்பாட்டோடு தொடர்புடைய பல்வேறு அம்சங்களையும் உள்ளடக்குவதாக வளர்ந்துள்ளது.  மக்களுடைய பல்வேறு அறிவுத்துறைகளும் கூட இன்று ஆய்வுக்கு உட்படுத்தப்படுகின்றன. நாட்டார் மருத்துவம், நாட்டார் கட்டடக்கலை போன்றனவும் இவற்றுள் அடக்கம்.

## மேற்கோள்கள்
மொத்த தேசிய உற்பத்தி

**மொத்த தேசிய உற்பத்தி** (Gross National Product) என்பது ஓர் ஆண்டில் ஒரு நாட்டினரால் உற்பத்தி செய்யப்பட்ட பணிகள் அல்லது பண்டங்களின் மொத்த இறுதி சந்தை மதிப்பாகும். மொத்த உள்நாட்டு உற்பத்தி போல ஒரு எல்லைக்குள் உள்ளவர்களை எல்லாம் கணக்கில் எடுப்பதில்லை, மாறாக எங்கிருந்தாலும் அந்நாட்டினரின்(வசிப்பவர் மற்றும் புலம்பெயர்ந்தவர்) உற்பத்தியைக் கணக்கில் எடுக்கப்படும். வெளிநாட்டு முதலீடுகள் மூலம் ஈட்டிய லாபமும் சேர்க்கப்படும்.

## கணக்கிடும் முறை
ஓர் ஆண்டில் உற்பத்தி செய்யப்பட்ட பொருட்களை மட்டுமே கணைக்கில் கொள்ளப்படும், பழையப் பொருட்கள் விற்பனையை கணக்கில் கொள்ளாது. ஒரு பொருள் நுகர்வோரை அடையும் முன் சந்தையில் பெறப்படும் இறுதி விலையை மட்டுமே எடுத்துக் கொள்ளப்படும். அதாவது சில்லரை விற்பனை விலை, இடைத்தரகர் விற்பனை விலை கொள்முதல் விலை முதலிய விலைகளை எடுத்துக்கொள்ளாது

மொத்த தேசிய உற்பத்தி = நுகர்வு + முதலீடு + அரச செலவினங்கள் + (ஏற்றுமதி - இறக்குமதி) + (வெளிநாட்டு வரவு - வெளிநாட்டு செலவு)

* *வெளிநாட்டு வரவு* என்பது இந்நாட்டினர் செய்த வெளிநாட்டு முதலீடுகள் மற்றும் பெற்ற வெளிநாட்டு ஊதியங்கள்
* *வெளிநாட்டு செலவு* என்பது இந்நாட்டில் வெளிநாட்டினர் செய்த முதலீடுகள் மற்றும் பெற்ற இந்நாட்டு ஊதியங்கள்

மொத்த உள்நாட்டு உற்பத்தி என்பது அந்நாட்டின் எல்லைக்குள் உற்பத்தி செய்யப்பட்ட (பண்டம்/பணி) மதிப்பாகும். மொத்த தேசிய உற்பத்தி என்பது அந்நாட்டினர் உற்பத்தி செய்யப்பட்ட(பண்டம்/பணி) மதிப்பாகும். முன்னவை அந்நாட்டில் வெளிநட்டினார் செய்த உற்பத்தியை சேர்க்கும். பின்னவை வெளிநாட்டில் அந்நாட்டினர் செய்த வருமானத்தையும் சேர்க்கும்.

நாட்டின் பொருளாதாரத்தைக் கணிக்கப் பயன்படும் ஒரு அளவீடாகும். மொத்த உள்நாட்டு உற்பத்தி மூலம் நாட்டின் பொருளாதாரத்தைக் கணக்கிடுவதற்கு முன் ஐக்கிய அமெரிக்கா இதனைப் பயன்படுத்திவந்தது. 

## மொத்த தேசிய உற்பத்தி அடிப்படையில் நாடுகளின் பட்டியல்

## மேற்கோள்கள்

## இவற்றையும் பார்க்க
* நிகர தேசிய உற்பத்தி
* மொத்த உள்நாட்டு உற்பத்தி
* நிகர உள்நாட்டு உற்பத்தி

பகுப்பு:பொருளாதார அளவீடுகள்
சிஏஎசு எண்

**சி.ஏ.எசு எண்** (*CAS registry number*) என்பது அமெரிக்க வேதியியல் குமுகம் ஒவ்வொரு வேதியியல் பொருளுக்கும் தரும் தனியொரு அடையாளப் பதிவெண். அமெரிக்க வேதியியல் குமுகம் வேதியியல் பொருள்களின் அறிவியல் குறிப்புகளைத் தொகுத்துத் தரும் பணி (Chemical Abstracts Service (CAS)) ஒன்றை நடத்தி வருகின்றது. இப்பணியின் ஒரு செயலே இப்பதிவெண் தருவது. இந்த எண்ணைக் கொண்டு ஒரு பொருளைப்பற்றிய துல்லியமான வேதியியல் உண்மைகளை அறிந்து கொள்ளலாம். 2006 ஆம் ஆண்டு 'சூன் மாதம் வரையிலும் சுமார் 28,250,300 வேதியியல் பொருள்களுக்கான பண்புகள் குறிக்கப்பட்டு உள்ளன. சனவரி 2008 அன்றுவரை 33,565,050 வேதியியல் பொருள்களுக்கான பண்புகள் குறிக்கப்பட்டு உள்ளன (செப்டம்பர் 11, 2007 அன்று வரை 32,449,591 வேதியியல் பொருள்களுக்கான பண்புகள் குறிக்கப்பட்டு இருந்தன). இது தவிர 59,584,048 தொடர்கள் (sequences) பதிவு செய்யப்பட்டுளன.ஒரு கிழமைக்கு (ஒரு வாரத்திற்கு) ஏறத்தாழ 50,000 புதிய வேதியியல் பொருள்களுக்கான செய்திகள் சேர்க்கப்படுகின்றன. சூன் 17, 2013 வரை 71 மில்லியன் வேதியியல் பொருளுக்கான தரவுகள் எண் குறிப்பிடப்பெற்று தொகுக்கப்பெற்றுள்ளன.

## குறிப்புகளும் மேற்கோள்களும்


## வெளி இணைப்புகள்
*  சி.ஏ.எசு (CAS) நிறுவன வலைத்தளம்

பகுப்பு:வேதியியல் பெயரீடு
சாமர்ராவின் பெரிய பள்ளிவாசல்

**சமார்ராவின் பெரிய பள்ளிவாசல்** மத்திய ஈராக்கிலுள்ள சாமரா என்னும் நகரில் அமைந்துள்ளது.  இந்நகரம் அப்பாசிட் வம்ச ஆட்சியின் போது தலைநகரமாக விளங்கியது. கி.பி 847 க்கும், 861 க்கும் இடையில் ஆட்சி புரிந்த அப்பாசிட் கலீபாவான அல் முத்தவாக்கில் என்பவரால் இம் பள்ளிவாசல் கட்டுவிக்கப்பட்டது.  

240 மீட்டர் நீளத்தையும், 160 மீட்டர் அகலத்தையும் கொண்ட இது அக்காலத்தில் உலகிலேயே பெரிய மசூதியாக விளங்கியது. இதன் மினார் அதிகம் வழக்கத்தில் இல்லாத வடிவ அமைப்பைக் கொண்டது. பெரிய கூம்பு வடிவ அமைப்புடன் விளங்கும் இதன் வெளிப்புறத்தைச் சுற்றி சுருள் வடிவிலான சாய்தள அமைப்பு உள்ளது. 52 மீட்டர் உயரமும், அடிப் பகுதியில் 32 மீட்டர் அகலத்தையும் கொண்ட இக் கோபுர அமைப்பு சுட்ட செங்கற்களால் ஆனது.

## மேற்கோள்கள்

## வெளியிணைப்புகள்

* பெரிய மசூதி, சாமர்ரா, ஈராக் 
* சாமர்ரா பெரிய மசூதியின் படம் 
* புகைப்படமும் தகவல்களும்  
* புகைப்படங்கள், தள வரைபடங்கள், மற்றும் தகவல்கள் 

பகுப்பு:ஈராக்கில் இசுலாம்
பகுப்பு:ஈராக்கில் உள்ள பள்ளிவாசல்கள்
பகுப்பு:ஈராக்கின் உலகப் பாரம்பரியக் களங்கள்
லெஸ்டர் ஜேம்ஸ் பீரிஸ்

**லெஸ்டர் ஜேம்ஸ் பீரிஸ்** (*Lester James Peries*, , 5 ஏப்ரல் 1919 – 29 ஏப்ரல் 2018) இலங்கை சிங்களத் திரைப்பட இயக்குநரும், தயாரிப்பாளரும், உரையாசிரியரும் ஆவார். 1949 முதல் திரைப்படத் தயாரிப்பில் ஈடுபட்ட லெஸ்டர் ஜேம்ஸ் பீரிஸ், 20 முழுநீளத் திரைப்படங்களையும், 11 ஆவணப் படங்களையும் தயாரித்து இயக்கியுள்ளார். *ரேக்காவ*, *கம்பரெலிய*, *நிதானய* போன்ற திரைப்படங்கள் இவருக்குப் பெரும் புகழைத் தேடித் தந்தன. இவரது திரைப்படங்கள் பொதுவாக இலங்கையின் கிராமப் பகுதிகளில் வாழும் குடும்ப வாழ்க்கையைப் பின்னணியாகக் கொண்டிருக்கும்.

1919இல் பிறந்த இவர் ஒரு பத்திரிகையாளராகத் தொடங்கிப் பின்னர் சினிமாத்துறைக்குள் நுழைந்தவர். 1956இல் இவரது முதலாவது மூழுநீளத் திரைப்படம் *ரேகாவ* (விதியின் கோடுகள்) வெளிவந்தது. 2003 டிசம்பரில் பேராதனைப் பல்கலைக்கழகம் இவருக்கு கௌரவ கலாநிதிப் பட்டம் வழங்கிக் கௌரவித்தது.

## இவர் இயக்கிய படங்கள்
* ரேகாவ (விதியின் கோடுகள்) 1956
* சந்தேசய (செய்தி) 1960
* கம்பெரலிய (கிராமப் பிறழ்வு) 1964
* கொளுகதவத்த (ஊமை இதயம்) 1968
* தாசநிசா (கண்களின் காரணத்தால்) 1972
* The God King 1975
* யுகாந்தய (யுகத்தின் முடிவில்) 1983
* வேகந்தவளுவ 2001

## மேற்கோள்கள்

## வெளி இணைப்புகள்
*Sri Lanka Sinhala Cinema Database – Dr. Lester James Peries
*
*Official Website of Lester James Peries in association with Ministry of Cultural Affairs, Sri Lanka

பகுப்பு:1919 பிறப்புகள்
பகுப்பு:2018 இறப்புகள்
பகுப்பு:இலங்கைத் திரைப்பட இயக்குநர்கள்
பகுப்பு:இலங்கை உரோமன் கத்தோலிக்கர்கள்
பகுப்பு:சிங்களவர்
பகுப்பு:சிங்களத் திரைப்படத்துறையினர்
பகுப்பு:கலா கீர்த்தி
சாமர்ரா

[thumb|250px|right|Map showing Samarra near [Baghdad]]
**சாமர்ரா** (سامراء) என்பது ஈராக் நாட்டிலுள்ள ஒரு நகரம் () ஆகும். இது பாக்தாத் நகரிலிருந்து 125 கிலோ மீட்டர் வடக்கே சாலா அல் டின் ஆட்சிப்பிரிவில் டைகிரிஸ் நதியின் கிழக்குக் கரையில், அமைந்துள்ளது. 2002 ஆம் ஆண்டில் இதன் மக்கள்தொகை 201,700 எனக் கணிக்கப்பட்டது.

2007 இல் இந்நகரம் யுனஸ்கோவின் பாரம்பரிய சின்னமாக அறிவிக்க பட்டது.

## தொல்பொருள் பண்பாடு

மத்திய மெசொப்பொத்தேமியாவில் விளங்கிய சமார்ரா பண்பாடு கிமு 5500 – 4800 காலத்தியதாகும். இதன் பின்னர் உபைது பண்பாடு தோன்றியது. 


File:Samarra bowl.jpg|சமார்ரா பண்பாடு காலத்திய சுவஸ்திக்கா சின்னம், எட்டு மீன்கள், 4 நீந்தும் மீன்களின் ஓவியம் தீட்டப்பட்ட பீங்கான் தட்டு, கிமு 4000, பெர்லின் அருங்காட்சியகம்
File:Vorderasiatisches Museum Berlin 096.jpg|சமார்ரா பண்பாடு காலத்திய அழகிய ஓவியம் தீட்டப்பட்ட தட்டு, காலம் கிமு 6200-5700
File:Samarra pottery - Oriental Institute Museum, University of Chicago - DSC06931.JPG|சமார்ரா பண்பாடுக் காலத்திய உடைந்த மண்ட்பாண்ட சில்லுகள்
Female figurine Tell es Sawwan DAO33 b.jpg|சமார்ரா பண்பாடுக் காலத்திய சவான் தொல்லியல் மேட்டில் கண்டெடுக்கப்பட்ட பெண்னின் சிற்பம், கிமு 6000


## இதனையும் காண்க
* சமார்ரா பண்பாடு
* பண்டைய அண்மை கிழக்கின் நகரங்கள்

## மேற்கோள்கள்

பகுப்பு:பண்டைய நகரங்கள்
பகுப்பு:கலீபகங்களின் தலை நகரங்கள்
பகுப்பு:ஈராக்கிய நகரங்கள்
பகுப்பு:பண்டைய வரலாறு
பகுப்பு:ஈராக்கின் உலகப் பாரம்பரியக் களங்கள்
பகுப்பு:மெசொப்பொத்தேமியா
பகுப்பு:பண்டைய அண்மைக் கிழக்கின் நகரங்கள்
பகுப்பு:ஈராக்கின் தொல்லியற்களங்கள்
யொகான் ஹைன்ரிக் பெஸ்டலோசி

**யொகான் ஹைன்ரிக் பெஸ்டலோசி** (*Johann Heinrich Pestalozzi*, 1746 - 1827) சிறுவர்களுக்கான உளவியல் மயப்பட்ட கல்விச் செயற்பாடுகளை முன்மொழிந்தவர்களுள் முக்கியமானவர். இவர் தமது கல்விச் சிந்தனைகளை வெறுமனே எழுத்து வடிவில் மட்டும் கூறாது, அவற்றின் நடைமுறைப் பரிமாணங்களையும் விரிவாக ஆராய்ந்தார்.

## இவரது நூல்கள்
* *எனது அனுபவங்கள்*
* *அன்னப் பறவையின் கீதம்*
* *ஒரு துறவியின் மாலைப்பொழுது*
* *லெனோர்ட்டும் யேர்ரூட்டும்*
* *கிறிஸ்தோப்பரும் எலியாவும்*
* *இயற்கையின் அருள்மலர்ச்சியில் மனித உளறலின் வளர்ச்சி பற்றிய பரீசிலனை*
* *யேர்ரூட் தமது குழந்தைகளுக்கு எவ்வாறு கற்பிக்கின்றார்*

பகுப்பு:உளவியலாளர்கள்
பகுப்பு:1746 பிறப்புகள்
பகுப்பு:1827 இறப்புகள்
கூட்டன்பர்கு திட்டம்

**குட்டன்பேர்க் திட்டம்** (*Project Gutenberg*), இணையத்தில் மின்னூல்களை வெளியிடும் திட்டங்களின் முன்னோடியாகக் கருதப்படுகிறது. 1971 ஆம் ஆண்டில் ஆரம்பிக்கப்பட்ட இத்திட்டம், 1990 ஆம் ஆண்டிலிருந்து வேகம் பெற்று, தொடர்ந்து செயற்பட்டு வருகிறது. இதுவரை 19,000 நூல்கள், மின்னூல்களாக ஆக்கம்பெற்று, வெளியிடப்பட்டுள்ளன.

குட்டன்பேர்க் திட்டம், இணையவழியாக ஆயிரக்கணக்கான மின்னூல்களைக் கொண்டு, உலகிலேயே மிகப் பெரிய திட்டமாக விளங்குகிறது. மிக்கேல் ஹார்ட் என்பார் இத்திட்டத்தைத் தொடங்கி வைத்தார். இத்திட்டத்தின் தளத்தில் ஆங்கிலம், எசுப்பானியம் பிரெஞ்சு ஆகிய மொழிகளில் மின்னூல்கள் உள்ளன. இவை காப்புரிமையற்றவை என்பதால் இலவசமாக பதிவிறக்கிக் கொள்ளலாம். 

மின்னூல்கள் மட்டுமின்றி, ஒலிக்கோப்புகளும் கிடைக்கின்றன. நூற்றுக்கணக்கான இணைய ஆர்வலர்கள் இணைந்து, இத்தளத்தின் மேம்பாட்டிற்கு உதவி வருகின்றனர். அதிகம் படிக்கப்பட்ட நூல்கள், சிறுவர்க்கானவை என்று வகைப்படுத்தப்பட்ட பலவகை மின்னூல்கள் கிடைப்பது இத்தளத்தின் சிறப்பு. விக்கிப்பீடியா போன்றே, மின்நூல்களுக்கான களஞ்சியம், என்பதால், யார் வேண்டுமானாலும் தொகுக்கலாம் என்பதும் திறந்த மூலம் என்பதும் இதன் சிறப்பு.

## இவற்றையும் பார்க்கவும்
* மதுரைத் திட்டம்
* நூலகம் திட்டம்
* விக்கிமூலம்

## வெளி இணைப்பு
* குட்டன்பேக் திட்டத்தின் வலைத்தளம்

பகுப்பு:எண்ணிம நூலகங்கள்
பகுப்பு:இணையவழிக் கல்வி
சைப்பிரசு

**சைப்பிரசு** (*Cyprus*, ; ; )அல்லது சைப்ரஸ் என ஆழைக்கப்படும் சைப்ரஸ் தீவு மத்தியதரைக் கடலுக்கு கிழக்குப்பகுதியில் உள்ள ஒரு தீவு நாடாகும். இதுவே இக்கடலில் உள்ள மூன்றாவது பெரிய தீவு. மே 1, 2004-ல் இருந்து இது ஐரோப்பிய ஒன்றியத்தின் உறுப்பு நாடாக இருந்து வருகிறது. இதன் அதிகாரபூர்வ பெயர் **சைப்ரசு குடியரசு** என்பதாகும்.

**சைப்ரஸ்** என்ற ஆங்கிலச் சொல் **செப்பறை** (செப்பு (Copper) + அறை (Mine)) என்று தமிழில் விளக்கம் கூறலாம்.

சூரிச் இலண்டன் மாநாட்டுக்கு பின் துருக்கி சைப்ரசு குடியரசின் தோற்றத்தை ஒப்புக்கொண்டது. சைப்ரசு தீவு பிரிக்கவேண்டும் என்ற தனது  கொள்கையில் இருந்து பின்வாங்கியது. துருக்கியதும் துருக்கிய சைப்ரசு தலைவர்களின் நோக்கமும் விடுதலை பெற்ற துருக்கிய நாட்டை சைப்ரசின் வடபகுதியில் அமைப்பது என்பதாகும். 

தீவின் ஆரம்பகால மனித செயல்பாடு கிமு 10 மில்லினியத்தில் உள்ளது. இந்த காலகட்டத்தில் இருந்து தொல்பொருள் எச்சங்கள் நன்கு பாதுகாக்கப்பட்ட கற்கால கிராமமான கிரோகிட்டியாவை உள்ளடக்கியது, மேலும் சைப்ரஸ் உலகின் பழமையான நீர் கிணறுகளில் சிலவற்றைக் கொண்டுள்ளது. கிமு 2 மில்லினியத்தில் சைப்ரஸை மைசீனிய கிரேக்கர்கள் இரண்டு அலைகளில் குடியேற்றினர். கிழக்கு மத்தியதரைக் கடலில் ஒரு மூலோபாய இருப்பிடமாக, பின்னர் அது அசீரியர்கள், எகிப்தியர்கள் மற்றும் பெர்சியர்களின் பேரரசுகள் உட்பட பல முக்கிய சக்திகளால் ஆக்கிரமிக்கப்பட்டது, இவர்களிடமிருந்து கிமு 333 இல் தீவை அலெக்சாண்டர் தி கிரேட் அலெக்சாண்டர் கைப்பற்றினார். டோலமிக் எகிப்து, கிளாசிக்கல் மற்றும் கிழக்கு ரோமானியப் பேரரசு, ஒரு குறுகிய காலத்திற்கு அரபு கலிபாக்கள், பிரெஞ்சு லுசிக்னன் வம்சம் மற்றும் வெனிசியர்கள் ஆகியோரால் 1571 மற்றும் 1878 க்கு இடையில் மூன்று நூற்றாண்டுகளுக்கும் மேலான ஒட்டோமான் ஆட்சி பின்பற்றப்பட்டது (1914 வரை டி ஜுரே).

## மேற்கோள்கள்


பகுப்பு:சைப்பிரசு
பகுப்பு:முன்னாள் பிரித்தானியக் குடியேற்றங்கள்
பகுப்பு:தீவு நாடுகள்
பகுப்பு:நடுநிலக் கடல் தீவுகள்
பகுப்பு:ஆசியத் தீவுகள்
பகுப்பு:ஐரோப்பியத் தீவுகள்
பகுப்பு:ஐக்கிய நாடுகள் சபையின் உறுப்பு நாடுகள்
ஏரி

[thumb|right|[190px|[அர்கெந்தீனா உள்ள ஏரி.]]
[thumb|right|[190px|[பைக்கால் ஏரி, கொள்ளளவின் அடிப்படையிலும் ஆழத்தின் அடிப்படையிலும் உலகின் மிகப்பெரிய நன்னீர் ஏரி.]]
190px|தமிழகக் கிராம ஏரிக்கோடியில் நீர்வரும் நிகழ்படம்.|thumb|right 

**ஏரி** என்பது சுற்றிலும் நிலத்தால் சூழப்பட்ட ஒரு நீர்நிலை ஆகும். பெரும்பாலான ஏரிகள் நன்னீர் ஏரிகள் ஆகும். இவை உலகின் வட அரைக் கோளத்தில் உயர்ந்த பகுதிகளில் உள்ளன. நிலப் பகுதியில் உள்ள பெரிய ஏரிகள் சில நேரங்களில் சிறிய கடல் என்றும் அழைக்கப்படுகின்றன. நிறைய ஏரிகள் செயற்கையாக கட்டப்படுகின்றன. அவை நீர் மின் ஆற்றல் உற்பத்தி செய்வதற்கும் நீர் வினியோகம், மற்றும் பொழுதுபோக்கு இடங்களாக பயன்படுத்தவும் கட்டப்படுகின்றன.

## இயற்கையாக அமைந்த ஏரிகள்

## இவற்றையும் பார்க்கவும்
* பேரேரிகள்
* அமெரிக்கப் பேரேரிகள்
* தமிழக ஏரிகள்

## மேற்கோள்கள்

## வெளியிணைப்புகள்
பூமியில் 11.7 கோடி ஏரிகள்  

*
பகுப்பு:காணொளிக் கோப்பு உள்ள கட்டுரைகள்
நிலநடுக் கோடு

[thumb|350px|'''நிலநடுக்கோடு''', உலகப் படத்தில் சிவப்பு நிறத்தில் காட்டப்பட்டுள்ளது. மக்கள் வாழும் பகுதிகளில் [தென் அமெரிக்காவின் மிகப்பெரும் பகுதியும், ஆப்பிரிக்காவின் கணிசமான பகுதியும், ஆசுத்திரேலியா நியூசிலாந்து முழுவதும் நில நடுக்கோட்டுக்குத் தெற்கே உள்ளன. இந்தியா உள்ளிட்ட ஆசியாவின் பெரும் பகுதியும், வட அமெரிக்கா ஐரோப்பா முழுவதும் நிலநடுக்கோட்டிற்கு வடக்கே உள்ளன.]].
**நில நடுக்கோடு** அல்லது **புவிமையக் கோடு** (பூமத்தியரேகை, *Equator*) என்பது நில உருண்டை (பூமி) சுழலும் அச்சின் வட முனை, தென் முனை ஆகியவற்றுக்குச் சம அளவான தொலைவில் நில உருண்டையைச் சுற்றி இருப்பதாகக் கருதப்படுகின்ற ஒரு கற்பனைக் கோடு ஆகும். இது *பூ மத்திய கோடு* என்றும் சில வேளைகளில் வெறுமனே *மத்திய கோடு* என்றும் அழைக்கப்படுவதுண்டு. நிலநடுக்கோடு (புவி மையக்கோடு) நில உருண்டையை இரண்டு பிரிவுகளாகப் பிரிக்கின்றது. இக்கோட்டுக்கு வடக்கேயுள்ள பகுதி வட அரைக்கோளம் என்றும் தெற்கேயுள்ளது தென் அரைக்கோளம் என்றும் அழைக்கப்படுகின்றது. நிலநடுக்கோட்டின் (புவிமையக் கோட்டின்) நிலநேர்க் கோட்டு அளவு 0° வடக்கு ஆகும். இக்கோட்டின் மொத்த நீளம் ஏறத்தாழ 40,075 கி.மீ. (24,901.5 மைல்கள்)ஆகும்.

பகுப்பு:புவியியல்
பகுப்பு:வெப்ப மண்டலங்கள்
யொகான் பிரட்ரிக் கேர்பார்ட்

**யொகான் பிரட்ரிக் கேர்பார்ட்** (1776 - 1841) பெஸ்டலோசியின் மாணவர்களுள் ஒருவர். தமது ஆசிரியரின் கல்விக் கோட்பாடுகளுக்கு மேலும் வலுவூட்ட முயன்றார். கற்பித்தலில் உளவியலின் முக்கியத்துவத்தையும் செயல்முறைப் பாங்குகளையும் ஆழ்ந்து வலியுறுத்திய கல்வியாளராக அவர் விளங்கினார். இசை, கணிதம், தத்துவம், சட்டம் போன்ற பல்துறைகளில் இவர் பாண்டித்தியம் பெற்றிருந்தமையால் அனைத்து அறிவுப் புலங்களிலுமிருந்து கிடைக்கபெற்ற அனுபவங்களைச் சிறார் கல்வியியலிலே பயன்படுத்தினார்.

## இவரது நூல்கள்

* *கற்பித்தலியற் கோட்பாடு பற்றிய சுருக்கம்*
* *கற்பித்தலியல் விஞ்ஞானம்*
* *கல்வி விஞ்ஞானம்*
* *கல்விக்கான கலைச் சொற்றொகுதி*
* *கற்பித்தலியற் சுருக்கம்*
* *புலக்காட்சி அடிப்படைகள்*

## வெளி இணைப்புகள்

## மேற்கோள்கள்

பகுப்பு:உளவியலாளர்கள்
பகுப்பு:1776 பிறப்புகள்
பகுப்பு:1841 இறப்புகள்
வடக்கு அரைக்கோளம்

thumb|right|250px|வடக்கு அரைக்கோளம் நீல நிறத்தில் காட்டப்பட்டுள்ளது.
thumb|right|வடக்கு அரைக்கோளம்
**வடக்கு அரைக்கோளம்** (*Northern Hemisphere*) என்பது, புவிமையக் கோட்டுக்கு வடக்கேயுள்ள மேற்பரப்பைக் குறிக்கும். பூமியில், நிலத்தின் பெரும் பகுதியும், 70 - 75% மக்கள் தொகையும், வட அரைக்கோளத்திலேயே உள்ளன.

ஐரோப்பா, வட அமெரிக்கா ஆகிய கண்டங்கள் முழுமையாகவும், இந்தோனீசியாவின் ஒரு பகுதி தவிர்ந்த ஆசியாக் கண்டமும், அமேசான் நதிக்கு வடக்கிலுள்ள தென்னமெரிக்கப் பகுதிகளும், 2/3 பங்கு ஆபிரிக்கக் கண்டமும் வட அரைக்கோளப் பகுதியிலேயே அமைந்துள்ளன.

## இவற்றையும் பார்க்க
* தென் அரைக்கோளம்
* கிழக்கு அரைக்கோளம்
* மேற்கு அரைக்கோளம்
 

பகுப்பு:புவியியல்

## மேற்கோள்கள்
வெள்ளை நைல்

**வெள்ளை நைல்** (*White Nile*)  ஆப்பிரிக்காவின் சூடான், உகாண்டா மற்றும் எகிப்து நாடுகளில் பாயும் ஓர் ஆறு ஆகும். இந்த ஆறும் நீல நைல் ஆறுமே நைல் ஆற்றின் முக்கியமான கிளை ஆறுகள் ஆகும்.  இந்த ஆற்றின் தண்ணீரில் உள்ள களிமண் படிவுகள் தண்ணீரை வெளிர் நிறமாக மாற்றுவதன் காரணமாக வெள்ளை என்ற பெயர் முன்னொட்டாகச் சேர்ந்துள்ளது.

வெள்ளை நைல் ஆறு விக்டோரியா ஏரியில் உற்பத்தியாகிறது. அங்கு இது விக்டோரியா நைல் என்று அழைக்கப்படுகிறது. பின்னர் இது முதலில் வடக்காகவும் பின்னர் மேற்கு நோக்கியும் உகாண்டா, கியோகா ஏரி, ஆல்பர்ட் ஏரி ஆகியவற்றின் வழியாகப் பாய்கிறது. ஆல்பர்ட் ஏரியில் இருந்து வெளிவரும் பாது இது ஆல்பர்ட் நைல் எனவும் இது சூடான் நாட்டுக்குள் பாயும் போது மலை நைல் எனவும் அழைக்கப்படுகிறது.

பின்னர் இது சூடான் சமவெளிகளில் பாய்ந்து இறுதியில் கார்த்தௌம் என்னும் இடத்தில் நீல நைல் ஆற்றுடன் இணைந்து நைல் ஆறாக உருவெடுக்கிறது. விக்டோரியா ஏரியில் இருந்து கார்த்தௌம் வரை இவ்வாற்றின் நீளம் தோராயமாக 3700 கிலோமீட்டர்கள் ஆகும்.

## மேற்கோள்கள்

பகுப்பு:ஆப்பிரிக்க ஆறுகள்
பகுப்பு:நைல் ஆறு
நீல நைல்

thumb|250px|நீல நைல் அருவி
[thumb|250px|நீல நைலும் [வெள்ளை நைல்|வெள்ளை நைலும்]]
**நீல நைல்** எதியோப்பியாவின் தனா ஏரியில் தொடங்கும் ஓர் ஆறு ஆகும். இவ்வாறு எத்தியோப்பியாவில் அபய் என்றும் சூடானில் அல்-பஹர் அல்-அசுராக் என்றும் அழைக்கப்படுகிறது.

இது சூடான் நாட்டிலுள்ள கார்த்தௌம் என்ற இடத்தில் வெள்ளை நைல் ஆற்றுடன் இணைகிறது. இவ்விடத்திலிருந்து இது நைல் என்று அழைக்கப்படுகிறது.

## மேற்கோள்கள்

பகுப்பு:ஆப்பிரிக்க ஆறுகள்
பகுப்பு:நைல் ஆறு
ஐந்திணை

ஐந்திணை என்பது தமிழரின் அகவாழ்வு-நெறி. அகத்திணை, புறத்திணை ஆகிய ஒவ்வொன்றையும் தொல்காப்பியர் ஏழு ஏழாகப் பகுத்துக் காட்டுகிறார். அவற்றில் அகத்திணைக்கு உரிய 7 திணைகளில் கைக்கிளை, பெருந்திணை ஆகிய இரண்டும் பொருந்தாக் காமங்கள். எனவே இவை இரண்டையும் விடுத்து ஏனைய ஐந்தை ஐந்திணை என்பர். 

ஒரு பாடல் இன்ன திணையைச் சேர்ந்தது என்பது ஒழுக்கத்தின் அடிப்படையிலேயே கொள்ளப்படுகிறது. அதாவது 'திணைப் பாகுபாடு' செய்யப்படுகிறது. உரிப்பொருள் அல்லாதவை மயங்கும் எனத் தொல்காப்பியம் குறிப்பிடுகிறது. 	 எனவே மயங்காத உரிப்பொருளான திணைக்குறிய ஒழுக்க முறைகளே இன்ன திணையைச் சேர்ந்தது என வரையறுத்துக் காட்டும் என்பது தெளிவு. 
## அடிக்குறிப்பு

பகுப்பு:தொல்காப்பியம்
பகுப்பு:அகப்பொருளிலக்கணம்
அப்துல் காதர் லெப்பை

**அப்துல் காதர் லெப்பை** இருபதாம் நூற்றாண்டின் குறிப்பிடத்தக்க ஈழத்து முஸ்லிம் கவிஞர்களுள் ஒருவர். இவர் 1913 செப்டெம்பர் 7 ஆம் நாள் காத்தான்குடியில் பிறந்தார். 1934 ஆம் ஆண்டு பாடசாலை ஆசிரியராகப் பணியாற்றத் தொடங்கிய இவர் 1943 ஆம் ஆண்டில் தலைமையாசிரியராகப் பதவியுயர்வு பெற்றார்.

1965 ஆம் அண்டு கிண்ணியாவில் நடைபெற்ற இஸ்லாமியக் கலை இலக்கிய விழாவில் இவருகுக் *கவிஞர் திலகம்* என்ற பட்டம் வழங்கப்பட்டது. உமர் கய்யாம் பாடல்களின் மொழிபெயர்ப்பான "ரூபாய்யாத்" இவருக்கு இலங்கை சாஹித்திய மண்டலப் பரிசைப் பெற்றுக் கொடுத்தது. 1984 அக்டோபர் 7 ஆம் நாள் காலமானார்.

## இவரது நூல்கள்
* செய்னம்பு நாச்சியார் மான்மியம்
* ரூபாய்யாத்
* என் சரிதம் (சுயசரிதை)

## வெளி இணைப்புகள்
* கவிஞர் அப்துல் காதர் லெப்பை: போராட்டச் சிந்தனைகள் 

பகுப்பு:ஈழத்துக் கவிஞர்கள்
பகுப்பு:மட்டக்களப்பு மாவட்ட நபர்கள்
பகுப்பு:இலங்கை முஸ்லிம் எழுத்தாளர்கள்
பகுப்பு:1913 பிறப்புகள்
பகுப்பு:1984 இறப்புகள்
பகுப்பு:பிறமொழி-தமிழ் மொழிபெயர்ப்பாளர்கள்
தீ (பக்கவழி நெறிப்படுத்தல்)

**தீ** என்ற தலைப்பில் உள்ள கட்டுரைகள்:
* **தீ** - நெருப்பு
* தீ (திரைப்படம்) - 1981 திரைப்படம்)

## தீ தொடர்புடைய கட்டுரைகள்
* தீ உண்டாக்கல்
* தீக்குச்சி
----
அனல் மின் நிலையம்

**அனல் மின் நிலையம்** *(Thermal Power Plant)* என்பது மின்சாரம் உற்பத்தி செய்யும் மின்நிலையங்களில் ஒன்றாகும். இவ்வகை மின் நிலையங்களில் நீராவி உருளைகள் சுழற்றப்படும்போது கிடைக்கும் இயந்திர ஆற்றலைக் கொண்டு மின்சாரம் உற்பத்தி செய்யப்படுகிறது.பொதுவாக வெப்ப ஆற்றலை வெளிப்படுத்தக்கூடிய பொருட்களை எரித்து, அதனின்று வெளிப்படும் வெப்பத்தினால் நீராவி உற்பத்தி செய்து, அதனால் நீராவிச்சுழலியை இயக்கி, அதனுடன் இணைக்கப்பட்டுள்ள ஜெனரேட்டரிலிருந்து மின் சக்தியை உற்பத்தி செய்வது அனல்மின் நிலையம் ஆகும்.

இந்த முறையிலான மின்னுற்பத்திக்கு நீர், நிலக்கரி ஆகியவை முக்கிய தேவைகள் என்பதால், இவை அதிகமாக அல்லது எளிதாகக் கிடைக்கக் கூடிய இடங்களில், **அனல் மின் நிலையங்கள்** நிறுவப்படுகின்றன. பொதுவாக அனல் மின் நிலையங்கள் நிலக்கரியை எரிபொருளாக உபயோகித்தாலும், இயற்கை எரிவாயு மற்றும் எண்ணெய் ஆகியவற்றை எரிபொருளாகக் கொண்ட பல அனல் மின் நிலையங்களும் அமைக்கப்பட்டுள்ளன.

## நிலக்கரி பயன்படுத்தும் அனல் மின் நிலையம்

## வெளியேறும் வாயுக்கள்
அனல் மின் நிலையங்களில் நிலக்கரியை எரித்தல் மூலமாக வெளியாகும் முதன்மையான வளிமங்கள், கரியமில வாயு (CO2), நைட்ரசன் ஆக்சைடுகள், சல்பர் ஆக்சைடுகள், குளோரோபுளோரோகார்பன்கள் (CFCs) மற்றும் உலைச் சாம்பல், புகைக்கரி உள்ளிட்ட காற்றில் பரவும் கனிமப் பொருள்கள். இவற்றுள் CO2, CFC ஆகியவை பைங்குடில் வளிமங்கள்; இவற்றால் புவியில் காலநிலை மாற்றம் நிகழும் வாய்ப்புகள் உள்ளன.

## இந்தியாவில் உள்ள அனல் மின் நிலையங்கள்

# காந்திநகர் அனல் மின் நிலையம் - குஜராத்
# ராஜீவ் காந்தி அனல் மின் நிலையம் - ஹரியானா
# சஞ்சய் காந்தி அனல் மின் நிலையம் - மத்தியப் பிரதேசம்
# துர்காபூர் அனல் மின் நிலையம் - மேற்கு வங்காளம்
# பானிபட் அனல் மின் நிலையம் 1 - ஹரியானா
# ராஜ்காட் மின் நிலையம் - தில்லி
# தூத்துக்குடி அனல் மின் நிலையம் - தமிழ்நாடு

## இலங்கையில் உள்ள அனல் மின் நிலையங்கள்
# நுரைச்சோலை அனல்மின் நிலையம் - வடமேல் மாகாணம், இலங்கை
# சம்பூர் அனல்மின் நிலையம் - திருக்கோணமலை

## மேற்கோள்கள்


## வெளி இணைப்புகள்

பகுப்பு:அனல் மின் நிலையங்கள்
பகுப்பு:மின் உற்பத்தி
த டா வின்சி கோட் (திரைப்படம்)

**த டா வின்சி கோட்** ஒரு புத்தகத்தை மையமாகக் கொண்டு எடுக்கப் பட்ட திரைப்படம் ஆகும். இதில் நாயகனாக டாம் ஹாங் நடித்திருந்தார். இத் திரைப்படம் உலகளவில் பெரும் சர்ச்சைக்குள்ளானது காரணம் இதில் யேசு நாதருக்கு சந்ததி இருந்ததாக கூறப்பட்டமையே ஆகும்.
## கதை அமைப்பு

டாம் ஹாங் குறியியல் (Symbols) பற்றி ஆராய்ச்சி செய்யும் ஒரு அமெரிக்கப் பேராசிரியர். பாரிசுக்கு ஒரு விரிவுரை நிகழ்த்த வந்த இடத்தில் விதி விளையாட ஆரம்பிக்கின்றது.

பாரிஸ் அருங்காட்சியத்தில் நூதனப் பொருட்களின் காப்பாளராக பணியாற்றும் ஒருவர் கொலை செய்யப்படுகின்றார். இறந்த நூதனசாலை பணியாளர் தன் நெஞ்சில் நட்சத்திரக்குறி போன்ற தடயங்களை கீறி விட்டு மரணித்து விடுகின்றார். பாரீஸ் காவல் துறை டாம் ஹாங்கின் உதவியை நாடுகின்றது. பின்பு இறந்தவரின் பேத்தியுடன் சேர்ந்துகொள்ளும் டாம் ஹாங் பல புதிர்களை ஒன்றின் பின் ஒன்றாக விலக்குகின்றார். இதே வேளையில் காவல்துறையின் சந்தேகம் டாம் ஹாங்கின் பக்கம் திரும்புகின்றது. இப்படியாக கதை நகர்கின்றபோது இயேசு நாதருக்கு சந்ததி உள்ளமை தெரிய வருகின்றது.

இதற்கிடையில் இயேசு பிரானின் சந்ததி பற்றிய ஆதாரங்களை அழிக்க ஒரு குழுவும், இரகசியமாகப் பாதுகாக்க இன்னுமொரு குழுவும் அலைந்து திரிகின்றது. இதில் முன்னைய குழுவால் டாம் ஹாங்கும் நாயகியும் துரத்தப்படுகின்றனர். நம்பிக்கை, நம்பிக்கைத் துரோகம் என்று கதை விறு விறுப்பாக நீள்கின்றது

## வரலாற்றை இணைத்துள்ள விதம்
ஒவ்வொரு கட்டத்திலும் பல வரலாற்று உண்மைகளை கதையுடன் இணைத்துள்ளவிதம் ஆச்சரியத்தை ஏற்படுத்துகின்றது. குறிப்பாக டா வின்சியின் இறுதி இராப்போசனம் சித்திரத்தில் செய்யப்படும் வெட்டுக் கொத்து

## வெளி இணைப்புகள்
* Official site by Sony
* Official secret site 
* The Da Vinci Code – Facts and Fiction  *MalGo Media Services*
* The Davinci Code's Trailer at VideoHitz
* 
* Review  at Lunapark6.com

பகுப்பு:ஆங்கிலத் திரைப்படங்கள்
பகுப்பு:2006 திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பேலஸ் ஆன் வீல்ஸ்

[thumb|right|300px|[செய்ப்பூர் தொடருந்து நிலையம்|செய்ப்பூர் தொடருந்து நிலையத்தில் நிற்கும் *பேலஸ் ஆன் வீல்ஸ்*  .]]

**பேலஸ் ஆன் வீல்ஸ்** (*Palace on Wheels*, *சக்கரத்தில் மாளிகை* எனப் பொருள்படும்.) இந்திய இரயில்வேயில் உள்ள நான்கு சொகுசுத் தொடர்வண்டிகளில் ஒன்றாகும்.

இது புது தில்லியில் இருந்து புறப்படுகிறது. இதன் எட்டுப் பயண நாட்களில், ஜெய்ப்பூர், ஜெய்சால்மீர், ஜோத்பூர், சவாய் மதோபூர், சித்தார்கார், உதய்பூர், பரத்பூர் மற்றும் ஆக்ரா ஆகிய நகரங்களின் வழியாக செல்கிறது. இதன் பெரும்பான்மையான பயணம் இராஜஸ்தான் மாநிலத்தினுள் உள்ளது. பயணத்தின் ஒரு பகுதியாக, முக்கிய சுற்றுலாத் தலங்களான, ஹவா மஹால் (*The Palace of Winds*, காற்று மாளிகை), இராத்தோம்போர் தேசிய பூங்கா, ஜக் நிவாஸ் (ஏரி மாளிகை, *Lake Palace*), ஜக் மந்திர் (நகர மாளிகை, *City Palace*), கியோலடியோ தேசிய பூங்கா மற்றும் தாஜ் மஹால் ஆகியவை காண்பிக்கப் படுகின்றன.

பேலஸ் ஆன் வீல்ஸ் முழுவதும் குளிர்ப் பதனப்படுத்தப்பட்ட, அழகூட்டப்பட்ட 14 சொகுசு இரயில் பெட்டிகள் உள்ளன. இவை ஒவ்வொன்றும் முந்தைய இராஜபுதன அரசாங்கத்தின் மாநிலங்களின் பெயரில் அழைக்கப்படுகின்றன. "*The Maharaja*" (பேரரசர்), "*The Maharani*" (பேரரசி) என்ற பெயர்களில் இரண்டு ஆடம்பர உணவகங்கள் இதில் உள்ளன.

சில காலத்துக்கு முன்பு இதில் வெளிநாட்டுச் சுற்றுலா பயணிகளுக்கு மட்டும் அனுமதி வழங்கப்பட்டது. பின்னர் அனைவரும் அனுமதிக்கப்பட்டனர். ஆனால் பயண விலை அமெரிக்க டாலர்களில் பட்டியலிடப்பட்டுள்ளது.

## வெளி இணைப்பு
* இந்திய இரயில்வே இணையத்தளம் 

## மேற்கோள்கள்

பகுப்பு:இந்தியச் சுற்றுலாத் தொடருந்துகள்
பகுப்பு:இந்தியத் தொடருந்து சேவைகள்
கூத்தரங்கம் (இதழ்)

**கூத்தரங்கம்** யாழ்ப்பாணத்தில் இயங்கும் செயற்திறன் அரங்க இயக்கத்தினரால் (Active Theatre Movement) வெளியிடப்படும் சஞ்சிகையாகும் (இதழாகும்). இது மார்ச் 2004 இலிருந்து வெளிவருகின்றது. இதன் ஆசிரியர்களாக தே. தேவானந், அ. விஜயநாதன் ஆகியோர் பணியாற்றுகின்றனர். அரங்கச் செயற்பாடுகள் தொடர்பான கட்டுரைகள், நேர்காணல்கள் என்பவற்றோடு நாடகப் பிரதிகளும் வெளியிடப்படுகின்றன. கடந்தகால அரங்கச் செயற்பாடுகள் தொடர்பான பதிவுகளும் ஆவணப்படுத்தப் படுகின்றன. கூத்தரங்கத்தின் (சிறப்பு) விசேட அளிக்கையாக சிறுவர் அரங்கு எனும் சிறப்பிதழ் முழுக்க முழுக்க சிறுவர் அரங்கு தொடர்பாக வெளிவந்துள்ளது.

## வெளி இணைப்பு
* கூத்தரங்கம் மின்வடிவம் - நூலகம் திட்டம்

பகுப்பு:ஈழத்து சஞ்சிகைகள்
இரஞ்சன்குடி கோட்டை

**ரஞ்சன்குடிகோட்டை** பெரம்பலூர் மாவட்டத்தில் அமைந்துள்ள வரலாற்று சிறப்பு மிக்க ஒரு அழகிய சிறிய கோட்டையாகும்.

## வரலாறு

கி.பி 14ம் நூற்றாண்டில் விஜயநகர பேரரசின் நாயக்க மன்னர்களால் கட்டப்பட்டது தான் ரஞ்சன்குடி கோட்டை மற்றும் கோட்டையில் அமைந்துள்ள கோவில்கள்.பின்னர் கி.பி 17ஆம் நூற்றாண்டில் ஆற்காடு நவாப் வழி வந்த ஜகின்தார் என்பவரால் ஆக்கிரமிக்கப்பட்டது. தற்பொழுது இந்தியத் தொல்பொருள் அளவை கழகத்தின் பராமரிப்பில் உள்ளது. கி.பி 1751 ஆம் ஆண்டு  ஆங்கிலேயருக்கும்(முகமது அலி உதவியுடன்) பிரஞ்சு படையினருக்கும்(சந்தா சாகிப் உதவியுடன்) இடையே நடைபெற்ற வாலிகொண்டா போர் நடைபெற்ற இடம்.

## சிறப்பம்சங்கள்

இக் கோட்டையின் சுவர்கள் ஒழுங்காக வெட்டப்பட்ட கற்தொகுப்புக்களைக் கொண்டு கட்டப்பட்டுள்ளது. வலுவான வெவ்வேறு உயரங்களில் கட்டப்பட்டுள்ள மூன்று அரண்களால் சூழப்பட்டுள்ள இக் கோட்டையில் அரசர்களுக்கு உரிய மாளிகை, குடியிருப்பு கட்டிடங்கள், சுரங்க அறைகள், மசூதி மற்றும் கொடிக் கம்பம் ஆகியவை உள்ளன.,

## வழித்தடம்

திருச்சி சென்னை தேசிய நெடுஞ்சாலையில் (NH 45) பெரம்பலூருக்கு வடக்கே 22 கிலோமீட்டர் தூரத்தில் அமைந்துள்ளது. மங்களமேடு காவல் நிலையத்தின் எதிரில் உள்ள பாதையில் சென்றால் ரஞ்சன்குடி கோட்டையை எளிதில் அடையலாம்.

## மேற்கோள்கள்

பகுப்பு:தமிழ்நாட்டின் வரலாற்றுச் சிறப்பு இடங்கள்
பகுப்பு:தமிழகக் கோட்டைகள்
பகுப்பு:ஆற்காடு நவாப்கள்
பகுப்பு:பெரம்பலூர் மாவட்டத்திலுள்ள சுற்றுலா தளங்கள்
வெள்ளை மாளிகை

**வெள்ளை மாளிகை** (*White House*) ஐக்கிய அமெரிக்க நாடுகளினது ஜனாதிபதியின் உத்தியோகபூர்வ வதிவிடமும் முதன்மை அலுவலகமும் ஆகும். வெள்ளை மாளிகையானது வெள்ளை வர்ணம் பூசப்பட்ட 1600 பென்சில்சேனியா அவெனியூ வாசிங்டன் டி.சி.யில் அமைந்துள்ள நியோகிளாசிக்கல் கட்டடக்கலை முறையிலமைந்த ஒரு மணற்கல் மாளிகையாகும் ().

அமெரிக்க ஜனாதிபதியின் அலுவலகமாக இது இருப்பதனால் அமெரிக்க ஜனாதிபதியின் அரசியல் நிர்வாகத்தைக் குறிக்க *வெள்ளை மாளிகை* என்னும் சொல் அடிக்கடி பயன்படுத்தப்படுகிறது. வெள்ளை மாளிகை தேசிய பூங்கா சேவைக்கு (*National Park Service*) சொந்தமாக உள்ளது. 20 டாலர் அமெரிக்கப் பணத்தாளின் பின்புறத்தில் வெள்ளை மாளிகைளின் படம் பதிக்கப்பட்டுள்ளது.

## வெள்ளை மாளிகை பரிணாமம்

thumb|left|வெள்ளை மாளிகையின் வடக்குப்புறம்<br /><small>இது வெள்ளை மாளிகையின் உத்தியோகபூர்வ வாயிலாகும். வெளிநாட்டுத் தலைவர்கள் வருகை தரும்போது பாவிக்கப்படுகிறது.</small>

1812 யுத்தத்தின் போது, 1814 இல் இதன் சுற்றுச்சுவர் தவிர மற்ற அனைத்து பகுதிகளும் தீ விபத்தால் பாதிக்கப்பட்டது.  எனவே அதன் பிறகு வெள்ளை மாளிகை மீண்டும் கட்டப்பட்டது.

## மேற்கோள்கள்

பகுப்பு:ஐக்கிய அமெரிக்க அரசியல்
பகுப்பு:வாசிங்டன் டி. சி.
ஆமென்

**ஆமென்** () (எபிரேயம்:אָמֵן ’Āmēn ,அரபு: آمين ஆமீன்) ஆம் அல்லது அப்படியே ஆகுக என பொருள்படும். யூத மதத்தில் பழங்காலம் முதல் இச்சொல் பயன் படுத்தப்பட்டுள்ளது. கிறிஸ்தவரது செபங்கள் மற்றும் பாடல்களை முற்றும் சொல்லாக பாவிக்கப்பட்டு வருகிறது. திருக்குர்ஆனில் மகிழ்ச்சியைக் குறிக்க பயன்படுத்தப்பட்டது. இஸ்லாம் மதத்தில் சுராக்களை முற்றும் சொல்லாக பயன்படுத்தபடுகிறது.
 
## விவிலியத்தில் ஆமேன்
விவிலியத்தில் மூன்று பயன்பாடுகள் நோக்கத்தக்கவை.

*வசனத்தின் முன், மற்றைய பேச்சாளரின் கருத்தை ஏற்றுக்கொள்ளும் போது. உதாரணமாக;1அரசர்1:36
*ஆச்சரிய ஆமேன், ஆச்சரியத்துகுள்ளான போது.உதாரணமாக;நேகேமியா 5:13
*முற்று ஆமேன், ஒரு பேச்சாளர் தனது பிரசங்கத்தை/பேச்சை முடிப்பதற்காக பயன்படுத்துவது.
கிறிஸ்தவ விவிலியத்தில் மொத்தம் 99 முறை "ஆமேன்" பாவிக்கப்பட்டுள்ளது.

## மேற்கோள்கள்


பகுப்பு:கிறித்தவ வழிபாடு
பகுப்பு:கிறித்தவ இறைவேண்டல்கள்
ஏஜாக்ஸ்

**ஏஜாக்ஸ் (AJAX = Asynchronous JavaScript And XML)** என்பது வலைச்செயலிகளை உருவாக்குவதற்கான ஒரு முறைமையாகும். இது ஒரு தனித்துவமான நிரலாக்க மொழியோ மென்பொருளோ அல்ல. **[[ஜாவாஸ்கிரிப்டு|ஜாவாஸ்க்ரிப்ட்]]**, **எக்ஸ் எம் எல்** போன்ற வலைத்தள வடிவமைப்புக்கு பயன்படுத்தும் மொழிகளைப் பயன்படுத்தி பயனர் இடையீட்டுடன் கூடிய, இணையத்தை அடிப்படையாக கொண்டியங்கும் செயலிகளை வடிவமைக்க பயன்படுத்தப்படும் ஒரு தொழில்நுட்ப உத்தியே ஆகும்.

இவ்வடிப்படையில் வலைத்தளம் அல்லது வலைச்செயலி ஒன்றை வடிவமைக்கும்போது மரபான முறைமைகள் வழியாக அமைக்கப்பட்டதிலும் பார்க்க அதிக வேகம் மிக்கதாகவும், கவர்ச்சிகரமானதாகவும், பயனர் ஊடாட்டம் இலகுபடுத்தப்பட்டும் இருக்கும்.இதன் பயன்பாட்டுக்கு உதாரணமாக கூகுள் மேப்புகள் உள்ளன.

இம்முறைமை பின்வரும் நிரலாக்க மொழிகளை அடிப்படையாகக் கொண்டது.

* XHTML, CSS - வலைப்பக்க சட்டகத்தை உருவாக்கவும் எழிலூட்டி வடிவமைக்கவும் பயன்படுகிறது.
* Javascript - (அல்லது உலாவியை மையமாக கொண்டியங்கும் பயனர் பக்க நிரல் மொழி ஒன்று) வழங்கப்பட்ட தகவல்களை இயங்கு நிலையில் காண்பிக்கவும் பெற்றுக்கொள்ளவும் பயன்படுகிறது.
* XML - வழங்கிக்கும் உலாவிக்குமான தகவற் பரிமாற்றத்தை ஒழுங்குபடுத்தப்பட்ட வடிவத்தில் கடத்த உதவுகிறது.

## மேற்கோள்கள்

பகுப்பு:வலை 2.0
ஒலி முழக்கம்

thumb|விளக்கப்படம்
right|thumb|F/A-18C விமானம் ஒலித்தடையை தாண்டுதல்
**ஒலி முழக்கம் (Sonic Boom)** என்பது, வளியில் ஏற்படும் அதிர்வலை ஒன்றின் செவிப்புலனாகக்கூடிய கூறாகும். இச்சொல்லானது பொதுவாக மீயொலி விமானங்கள், விண்வெளி ஓடங்கள் போன்றனவற்றின் பறப்பின் காரணமாக ஏற்படும் வளி அதிர்ச்சியை குறிக்கவே பயன்படுகிறது. இந்த ஒலி முழக்கமானது மிகப்பெருமளவிலான ஒலி வலுவினை உற்பத்தி செய்கிறது. இதன் போது ஏற்படும் முழக்கம் குண்டு வெடிப்பினை போன்று மிகப்பெரும் ஓசையுடையதாய் இருக்கும். சாதாரணமாக இவ்வதிர்வலைகள் சதுர மீட்டருக்கு 167 மெகா வாட்டுக்களாகவும், 200 டெசிபலை அண்மித்ததாகவும் இருக்கும்.

விமானம் ஒலித்தடையினை அண்மித்து இருக்கும் போது இயல்புக்கு மாறான முகிற் கூட்டம் ஒன்று உருவாகலாம். அதிர்வலை ஒன்று உருவாகுவதன் காரணமாக வளி அமுக்கம் திடீரென குறைவடையலாம். இவ்வாறு வளியமுக்கம் குறைவடையும் போது அது திடீர் வெப்பநிலை வீழ்ச்சியை அச்சூழலில் உருவாக்குகிறது. ஈரப்பதனான காலநிலைகளிலில் இச்சூழலிலுள்ள நீராவி இவ்வெப்பநிலை வீழ்ச்சி காரணமாக திடீரென ஒடுங்கி இம் முகிலினை உருவாக்குகிறது.

படிமம்:Sonic boom diagram.png

ஒரு பொருள் வளியில் அசையும் போது அது தன் முன்னாலும் பின்னாலும் அமுக்க அலைகளை தோற்றுவிக்கிறது. இவ்வலைத் தோற்றமானது படகொன்று நீரில் செல்லும்போது தோன்றும் அலைவடிவத்தை ஒத்திருக்கும். இவ்வலைகள் ஒலியின் வேகத்தில் பயணம் செய்கின்றன. பறக்கும் பொருளின் வேகம் அதிகரிக்கும்போது, இவ்வமுக்க அலைகள் ஒன்றுடன் ஒன்று நெருக்கமுறுகின்றன. இவ்வாறு நெருக்கமுற்ற அமுக்க அலைகள் தம்மிடையே ஒன்றுடன் ஒன்று மேற்பொருந்தும்போது பரிவு உருவாகி ஒரு தனித்த அதிர்வலை ஒலியின் வேகத்தில் உருவாக்கம்பெறுகிறது. இந்த உச்ச வேகம், **Mach 1** என்று அறியப்படுகிறது. இவ்வதிர்வலையின் வேகம் கடல்மட்டத்தில் ஏறத்தாழ 1225 கிலோமீட்டர்/மணி நேரம் ஆக இருக்கும்.

அதிர்வலையானது, விமானத்தின் மூக்குப்பகுதியில் ஆரம்பித்து வாற்பகுதியில் முடிவுறும். மூக்குப்பகுதியில் திடீர் அமுக்க உயர்வு ஏற்படுவதோடு அது வாற்பகுதியை நோக்கி செல்ல படிப்படியாக குறைவடைந்து  பின் சடுதியாக இயல்பு நிலையை அடையும். இவ்விளைவு N அலை என்று சொல்லப்படுகிறது. அவ்வலையின் வடிவம் ஆங்கில எழுத்து N போல இருப்பதாலேயே இப்பெயர் ஏற்பட்டது. திடீர் அமுக்க உயர்வு ஏற்படும்போது முழக்கம் ஏற்படுகிறது. N அலை காரணமாக இரட்டை முழக்கம் உணரப்படுகிறது. ஒன்று மூக்குப்பகுதியில் திடீர் அமுக்க உயர்வு ஏற்படும்போதும், இரண்டாவது வாற்பகுதியில் திடீரென அமுக்க இயல்பு நிலைக்கு திரும்பும் போதும் ஏற்படுகிறது. இவ்விளைவே மீயொலி விமானங்களில் இருந்து எழும் இரட்டை முழக்க ஒலிக்கு காரணமாகிறது

வான்படை பயிற்சி, நகர்வுகளின்போது இவ்வமுக்க விநியோகம் வேறு வகையாக இடம்பெறுகிறது. U அலை என்று அறியப்படும் வடிவத்தில் இது ஏற்படுகிறது. பறப்பிலிருக்கும் கலம் மீயொலி வேகத்திலிருக்கும் நேரம் முழுவதும் இதன்போது முழக்கம் ஏற்பட்டவண்ணமிருக்கும். இச்சந்தர்ப்பத்தில் கலம் பறக்கும் பாதை வழியாக நிலத்திலும் அதிர்வு பரவலுறும்.

## எடுத்துக்காட்டுக்கள்

*23-6-2006 இல் கொழும்பு வத்தளைப் பகுதியில் ஏற்பட்ட ஒலி முழக்கம்

## மேற்கோள்கள்

பகுப்பு:ஒலியியல்
பகுப்பு:காற்றியக்கவியல்
பகுப்பு:காணொளிக் கோப்பு உள்ள கட்டுரைகள்
கர்த்தூம்

**கர்த்தூம்** சூடான் நாட்டின் தலைநகரமும் கார்த்தௌம் மாநிலத்தின் தலைநகரமும் ஆகும். இது 
உகாண்டாவில் இருந்து வடக்கு நோக்கிப் பாயும் வெள்ளை நைல் மற்றும் எத்தியோப்பியாவில் இருந்து மேற்கு நோக்கிப் பாயும் நீல நைல் ஆகிய ஆறுகள் இணையும் இடத்தில் இருக்கிறது. இந்தத இரு நைல்களின் இணைவு *மோக்ரான்* எனப்படுகிறது. இவ்விரு ஆறுகள் இணைந்து உருவாகும் நைல் ஆறானது வடக்கு நோக்கி எகிப்து வழியாகப் பாய்ந்து நடுநிலக் கடலில் இணைகிறது.

இங்கு பத்து இலட்சத்திற்கும் அதிகமான மக்கள் வசிக்கின்றனர். இதுவே சூடான் நாட்டின் இரண்டாவது மக்கள் தொகை மிகுந்த நகரம் ஆகும்.

thumb|left|300px|நகரப்போக்குவரத்து
## மேற்கோள்கள்

பகுப்பு:சூடானின் நகரங்கள்
பகுப்பு:ஆப்பிரிக்கத் தலைநகரங்கள்
பகுப்பு:தலைநகரம் தொடர்பான குறுங்கட்டுரைகள்
தாமேயாக்குமை

**தாமேயாக்குமை** (*autovivification*) பெர்ள் நிரலாக்க மொழியின் இயங்குநிலையில் (dynamic) தரவுக் கட்டமைப்புகளை (data structures) உயிர்ப்பிக்க அனுமதிக்கும் ஒரு தனிச்சிறப்புப்பெற்ற வசதியாகும். ஒரு நிரலாக்கத்தில் அதுவரை வரையறுக்கப்படாத ஒரு மாறியை மேற்கோளாகக்கருதி அணுகமுயன்றால் தாமாகவே ஒரு மேற்கோள் வகை இனங்காட்டி (*reference type variable*) உருவாகி அதற்கு நினைவகத்தில் பதிவிடமும் ஒதுக்கப்படும் வசதியையே தாமாகவுயிர்ப்பித்தல் என்கிறார்கள். அதாவது, இல்லாதவோர் இயைபுத் தொகுப்புத் தரவினத்தின் (*associative array*) உறுப்பையோ அல்லது நினைவடுக்குத் தரவினத்தின் உறுப்பையோ அணுக முற்படும்போது முறையே அவ்வியைபுத் தொகுப்பு அல்லது நினைவடுக்கு உருவாக்கப்பட்டு அணுகப்பட்ட உறுப்புடன் நினைவடுக்கில் அவ்வுறுப்பின் குறியெண் (*index*) வரையிலான அனைத்து உறுப்புக்களும் உருவாக்கப்பட்டுவிடுகின்றன.

இது பிற உயர்நிலை நிரல்மொழிகளான பைத்தான், பிஹெச்பி, ரூபி, ஜாவாசுகிரிப்டு தவிர சி நிரலாக்க மொழியைத் தழுவிய பிற மொழிகளிலும் இல்லாத ஒரு சிறப்பு வசதியாகும். இருப்பினும் அண்மையில் இவ்வசதியைப் போலவே பெர்ளுக்குப் பிற்பாடு வந்த ரூபியிலும் கொண்டுவரமுடியும் எனக் கூறப்படுகிறது.

## எடுத்துக்காட்டு
பின்வரும் பெர்ள் நிரலின்மூலம் தாமேயாக்குமையின் விளைவைக்காணலாம்.

```perl
use Data::Printer;
use YAML;
use strict;
my %lineage;
$lineage{"விலங்குகள்"}
  {"முதுகுநாணிகள்"}
  {"முதுகெலும்பிகள்"}{"ஊர்வன"}
  {"ஆப்புப்பல்வரிசையமைப்பிகள்"
  }{"ஆப்புப்பல்வரிசைவகையி"}
  {"ஆப்புப்பல்வரிசையின"}[0] =
  "பிடரிக்கோடன்";
$lineage{"விலங்குகள்"}
  {"முதுகுநாணிகள்"}
  {"முதுகெலும்பிகள்"}{"ஊர்வன"}
  {"செதிலுடைய ஊர்வன"}
  {" பேரோந்திவகையி"}
  {"அமெரிக்கப் பேரோந்தி"} = [
    "ஆண்ட்டிலியப் பேரோந்தி",
    "பச்சைப் பேரோந்தி"
  ];
p %lineage;
print Dump( \%lineage );
```


%lineage என்ற மாறியின் உள்ளமைப்பு கீழ்க்காணுமாறு இருக்கும்.


```perl
{
    விலங்குகள்   {
        முதுகுநாணிகள்   {
            முதுகெலும்பிகள்   {
                ஊர்வன   {
                    ஆப்புப்பல்வரிசையமைப்பிகள்   {
                        ஆப்புப்பல்வரிசைவகையி   {
                            ஆப்புப்பல்வரிசையின   [
                                [0] "பிடரிக்கோடன்"
                            ]
                        }
                    },
                    'செதிலுடைய ஊர்வன'                                {
                        ' பேரோந்திவகையி'   {
                            'அமெரிக்கப் பேரோந்தி'   [
                                [0] "ஆண்ட்டிலியப் பேரோந்தி",
                                [1] "பச்சைப் பேரோந்தி"
                            ]
                        }
                    }
                }
            }
        }
    }
}
```


அந்தப்படிநிலையின் எளிதில்படிக்கக்கூடிய YAML வடிவம்.

```
விலங்குகள்:
  முதுகுநாணிகள்:
    முதுகெலும்பிகள்:
      ஊர்வன:
        ஆப்புப்பல்வரிசையமைப்பிகள்:
          ஆப்புப்பல்வரிசைவகையி:
            ஆப்புப்பல்வரிசையின:
              - பிடரிக்கோடன்
        'செதிலுடைய ஊர்வன':
          ' பேரோந்திவகையி':
            அமெரிக்கப் பேரோந்தி:
              - ஆண்ட்டிலியப் பேரோந்தி
              - பச்சைப் பேரோந்தி
```


## வெளி இணைப்புகள்
* தாமேயாக்குமை பற்றிய விளக்கம் 

பகுப்பு:பொருள் நோக்கு நிரலாக்கம்